Diari Oficial de la Generalitat Valenciana


Sumari del DOGV 9376, del 06-07-2022 (2022/6312)

RESOLUCIÓ del lletrat major-secretari general per la qual es convoca un procés abreujat de caràcter públic obert al personal funcionari de carrera al servei de les administracions públiques per a la provisió temporal dels llocs de treball vacants 4210 i 4216, d'oficial de gestió parlamentària, adscrits respectivament al Departament d'Iniciatives Parlamentàries i al Departament de Comissions Parlamentàries, del Servei d'Afers Parlamentaris (convocatòria d'1 de juliol de 2022).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9376

Data del DOGV
:   06-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6312


Data del document
:   01-07-2022

Organisme emissor
:   Corts Valencianes

Tipus de document
:   Resolució

Descriptors 

:   * concurs administratiu

RESOLUCIÓ del lletrat major-secretari general per la qual es convoca un procés abreujat de caràcter públic obert al personal funcionari de carrera al servei de les administracions públiques per a la provisió temporal dels llocs de treball vacants 4210 i 4216, d'oficial de gestió parlamentària, adscrits respectivament al Departament d'Iniciatives Parlamentàries i al Departament de Comissions Parlamentàries, del Servei d'Afers Parlamentaris (convocatòria d'1 de juliol de 2022). [2022/6312]  
Rebuda la sol·licitud del lletrat director de gestió parlamentària i publicacions de cobrir amb caràcter temporal els llocs de treball vacants 4210 i 4216, d'oficial de gestió parlamentària, adscrits respectivament al Departament d'Iniciatives Parlamentàries i al Departament de Comissions Parlamentàries, del Servei d'Afers Parlamentaris, el lletrat major, oït el Consell de Personal i amb l'informe favorable de la Intervenció de les Corts Valencianes, així com l'informe jurídic emès per l'Assessoria Jurídica, va convocar un concurs intern entre el personal funcionari de les Corts Valencianes per a cobrir mitjançant nomenament provisional els llocs de treball esmentats (convocatòria de 16.02.2022).  
  
La comissió de valoració del concurs intern esmentat, per acord de 29 de març de 2022, va resoldre el procediment declarant desert el concurs intern referenciat per a cobrir mitjançant nomenament provisional els llocs de treball vacants 4210 i 4216.  
El lletrat director de gestió parlamentària i publicacions ha manifestat, mitjançant l'escrit de data 4 d'abril de 2022, el manteniment de la necessitat de cobrir amb urgència els llocs de treball vacants números 4210 i 4216, d'oficial de gestió parlamentària, i ha proposat que, en el cas d'aprovar-se la convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques que reunisquen els requisits exigits per als llocs vacants, aquest procés consistisca en la realització d'una prova relacionada amb les funcions d'aquests llocs de treball vacants.  
  
De conformitat amb el que es disposa en l'article 5 del Reglament per a la selecció de personal interí de les Corts Valencianes (BOCV número 293, de 05.12.2014), considerant l'informe favorable de fiscalització de la Intervenció de les Corts Valencianes, número de referència CV/DRH/FI/2022/8.2, així com l'informe jurídic emès per l'Assessoria Jurídica, i en virtut de l'Acord 3.173 de la Mesa de les Corts Valencianes, de 12 de febrer de 2019, sobre delegació en el lletrat major-secretari general de la competència per a dictar les resolucions que a la Mesa de les Corts Valencianes li corresponga adoptar en assumptes i expedients en matèria de personal (BOCV número 344 de 15.02.2019), resolc:  
  
  
Primer  
Convocar, amb subjecció a les bases que s'adjunten a aquesta resolució, un procés abreujat de caràcter públic obert al personal funcionari de carrera al servei de les administracions públiques que reunisca els requisits exigits per a la provisió temporal dels llocs de treball vacants 4210 i 4216, d'oficial de gestió parlamentària, adscrits respectivament al Departament d'Iniciatives Parlamentàries i al Departament de Comissions Parlamentàries, del Servei d'Afers Parlamentaris de les Corts Valencianes, mentre no desapareguen les circumstàncies que en motiven el nomenament, es proveïsquen amb caràcter definitiu mitjançant el procediment corresponent per funcionari o funcionària o s'amortitze el lloc de treball.  
  
Segon  
Comunicar aquesta resolució, perquè en prenguen coneixement i tinga els efectes que calga, al Consell de Personal, al lletrat director de gestió parlamentària i publicacions i a la cap del Departament de Recursos Humans.  
  
Tercer  
Publicar aquesta resolució i les bases annexes en la pàgina web de les Corts Valencianes, en el Butlletí Oficial de les Corts Valencianes i en el Diari Oficial de la Generalitat Valenciana.  
  
Aquesta resolució es pot recórrer davant la Mesa de les Corts Valencianes en el termini d'un mes comptador a partir de l'endemà de la publicació oficial, segons el que es preveu en l'article 54 de l'Estatut de personal de les Corts Valencianes.  
  
Palau de les Corts Valencianes  
  
València, 1 de juliol de 2022.- El lletrat major-secretari general: Francisco J. Visiedo Mazón.  
  
  
  
Procés abreujat de caràcter públic obert al personal funcionari de carrera al servei de les administracions públiques per a la provisió temporal dels llocs de treball vacants 4210 i 4216, d'oficial de gestió parlamentària, adscrits respectivament al Departament d'Iniciatives Parlamentàries i al Departament de Comissions Parlamentàries, del Servei d'Afers Parlamentaris  
El lletrat major-secretari general de les Corts Valencianes, atesa la proposta elevada pel lletrat director de gestió parlamentària i publicacions, resol convocar un procés abreujat de caràcter públic obert a funcionaris i funcionàries de carrera al servei de les administracions públiques que reunisquen els requisits per a la provisió temporal dels llocs de treball vacants 4210 i 4216, d'oficial de gestió parlamentària, adscrits respectivament al Departament d'Iniciatives Parlamentàries i al Departament de Comissions Parlamentàries, del Servei d'Afers Parlamentaris, els quals resulten necessaris i urgents per al funcionament de les Corts Valencianes.  
Per això, vist l'informe favorable de fiscalització de la Intervenció de les Corts Valencianes, número CV/DRH/FI/2002/8.2, així com l'informe jurídic emès per l'Assessoria Jurídica, en l'exercici de la competència atribuïda pels articles 87 i 88 de l'Estatut del personal de les Corts Valencianes (text consolidat publicat en el BOCV número 320, de 15.11.2018), de conformitat amb l'Acord 3.173 de la Mesa de les Corts Valencianes, de 12 de febrer de 2019, sobre delegació en el lletrat major-secretari general de la competència per a dictar les resolucions que correspon adoptar a la Mesa de les Corts Valencianes en els assumptes i els expedients en matèria de personal (BOCV número 344, de 15.02.2019), i de conformitat amb els articles 4.2 i 5 del Reglament per a la selecció de personal interí de les Corts Valencianes (BOCV número 293, de 05.12.2014), es convoca un procés abreujat de caràcter públic obert a funcionaris i funcionàries de carrera al servei de les administracions públiques, que es regeix per les següents:  
  
  
Bases  
  
Primera. Objecte  
És objecte d'aquesta convocatòria la selecció, entre el personal funcionari de carrera al servei de les administracions públiques que reunisca els requisits exigits per als llocs de treball convocats, de sengles aspirants per a proveir mitjançant nomenament provisional els llocs de treball següents:  
- Número 4210, oficial de gestió parlamentària, adscrit al Departament d'Iniciatives Parlamentàries del Servei d'Afers Parlamentaris (subgrup C1, CD: 19, CE: CV20, CEDP: C1-19-CV20). Situació del lloc: vacant.  
- Número 4216, oficial de gestió parlamentària, adscrit al Departament de Comissions Parlamentàries del Servei d'Afers Parlamentaris (subgrup C1, CD: 19, CE: CV20, CEDP: C1-19-CV20). Situació del lloc: vacant.  
  
El cessament es produirà quan desapareguen les circumstàncies que en motiven el nomenament, es proveïsca amb caràcter definitiu mitjançant el procediment corresponent per funcionari o funcionària o s'amortitze el lloc de treball.  
  
Les funcions d'aquests llocs de treball, segons figuren en la relació de llocs de treball de les Corts Valencianes, aprovada per l'Acord de la Mesa de les Corts Valencianes el 30 de novembre de 1998 (BOCV número 300/IV, de 30.12.1998), modificat per l'Acord de la Mesa de les Corts Valencianes de 16 de juny de 2008 (BOCV número 80/VII, de 24.06.2008), són les següents:  
- Auxili i suport administratiu a les persones responsables de l'àrea, departament o servei.  
- Treballs de secretaria.  
- Classificació, registre, arxiu, custòdia i distribució de documents, conforme a les instruccions rebudes de les persones responsables de l'àrea, el departament o el servei.  
- Tramitació, control i custòdia d'expedients.  
- Utilització d'equips informàtics.  
- Treballs de mecanografia i càlcul.  
- Compliment de llibres oficials relacionats amb l'àrea, el departament o el servei.  
- Transcripció i custòdia d'actes i resolucions.  
- Atenció de telefonades, agenda de reunions, reserva de viatges i atenció a visites.  
- Aquelles funcions adequades a la titulació exigida per als llocs que són anàlogues a les anteriors, hi estan implícites o tenen caràcter instrumental per al seu exercici, que els assignen la persona responsable de l'àrea, el departament o el servei o el lletrat o lletrada major, o s'establisquen en el Reglament de les Corts Valencianes, els Estatuts de govern i règim interior de les Corts Valencianes, les normes que es dicten en desenvolupament d'aquests o qualsevol altra norma legal que hi siga aplicable.  
  
Segona. Requisits de les persones aspirants  
Per a ser admès o admesa al procés abreujat de caràcter públic s'han de reunir els requisits següents:  
a) Ser funcionari o funcionària de carrera al servei de les administracions públiques.  
b) Titulació: Títol de batxiller superior, grau mitjà de formació professional, accés a la universitat per a majors de 25 anys o equivalent.  
  
  
Tercera. Sol·licituds i termini de presentació  
Les persones que vulguen participar en el procediment de provisió han de presentar la sol·licitud, el model de la qual figura com a annex, dirigida al lletrat major-secretari general de les Corts Valencianes, en el Registre de les Corts Valencianes, carrer de la Llibertat, s/n, de València.  
La sol·licitud ha d'anar acompanyada dels documents que acrediten fefaentment els requisits exigits. Documentació que cal adjuntar:  
  
- Certificat de la condició de funcionari o funcionària de carrera  
- Fotocòpia compulsada de la titulació acadèmica exigida com a requisit per a ser admès o admesa a aquest procediment  
  
El termini de presentació de sol·licituds és de deu dies hàbils, comptadors des de l'endemà del dia de la publicació de la resolució de la convocatòria en el Butlletí Oficial de les Corts Valencianes, en el Diari Oficial de la Generalitat Valenciana i en la pàgina web de les Corts Valencianes www.cortsvalencianes.es.  
Les publicacions que hagen de realitzar-se al llarg d'aquest procediment han de fer-se en la pàgina web esmentada.  
  
Quarta. Comissió de valoració  
La comissió de valoració està composta pels membres següents:  
  
- Francisco J. Visiedo Mazón, lletrat major-secretari general de les Corts Valencianes.  
- Juan Antonio Martínez Corral, lletrat director de personal.  
- Fernando García Mengual, lletrat director de gestió parlamentària i publicacions.  
- M. Carmen Royo Calaforra, cap del Departament d'Iniciatives Parlamentàries.  
- Amparo Caus Pertegaz, representant designat pel Consell de Personal.  
- Asunción Cabedo Llorens, cap del Departament de Recursos Humans, que actua com a secretària de la comissió.  
En absència de la secretària de la comissió de valoració actuarà com a secretari el lletrat director de personal.  
Tots els membres de la comissió de valoració actuen amb veu i vot.  
  
La comissió de valoració, per a complir millor els seus fins, pot, quan ho estime necessari o convenient, demanar l'assessorament d'especialistes, que actuen amb veu, però sense vot.  
Aquesta comissió se sotmet, en la composició i el funcionament, al que hi ha disposat per a òrgans col·legiats en la Llei 40/2015, d'1 d'octubre, de règim jurídic del sector públic, i al que hi ha disposat en la normativa que hi siga aplicable.  
  
Quinta. Procediment de selecció  
Al llarg de la setmana següent a la finalització del termini de presentació de sol·licituds, el lletrat major-secretari general ha de convocar la comissió de valoració perquè inicie immediatament el procediment de selecció. Una vegada constituïda la comissió de valoració, verificarà que les persones concursants reuneixen els requisits i les condicions exigits per a participar en el procés selectiu.  
A l'efecte dels procediments de selecció, el mes d'agost es considera inhàbil.  
El procediment de selecció, de conformitat amb el que es disposa en l'article 5 del Reglament per a la selecció de personal interí de les Corts Valencianes i amb la proposta del lletrat director de gestió parlamentària i publicacions, consisteix en la realització d'una prova relacionada amb les funcions que s'han d'exercir en els llocs de treball vacants números 4210 i 4216, d'oficial de gestió parlamentària, adscrits respectivament al Departament d'Iniciatives Parlamentàries i al Departament de Comissions Parlamentàries, del Servei d'Afers Parlamentaris, enumerades en la base primera d'aquesta convocatòria.  
La prova s'estructura en dues parts:  
Primera part: Consisteix en la transcripció i còpia fidel d'un text en una de les llengües cooficials proposat per la comissió de valoració, en què poden incloure's imatges, taules i altres elements habituals, en un temps de 30 minuts, i es valoren preferentment la fidelitat, la velocitat i la netedat de la transcripció. Per a la realització d'aquesta prova les Corts Valencianes facilitaran els equips informàtics i les eines necessàries. Aquesta part es qualifica fins a un màxim de 4 punts.  
  
Segona part: Consisteix a efectuar canvis de format en el document i tramitar-lo electrònicament mitjançant aplicacions informàtiques d'ús freqüent en les Corts Valencianes. Per a la realització d'aquesta part les persones aspirants disposen de 30 minuts. Aquesta part es qualifica fins a un màxim de 6 punts.  
La puntuació assignada per la comissió de valoració és la resultant de la mitjana de la suma de les puntuacions atorgades per cadascun dels seus membres.  
La prova, integrada per les dues parts referenciades, es qualifica fins a un màxim de 10,00 punts, i cal obtenir una puntuació total mínima de 5 punts per a superar-la. Les persones que no obtinguen la puntuació mínima referida queden excloses del procés selectiu.  
La convocatòria de la prova ha de ser comunicada amb un termini mínim de 48 hores d'antelació.  
  
Sisena. Nomenament  
Finalitzada l'avaluació de les persones aspirants, la comissió de valoració acorda la resolució del procediment i eleva la proposta de nomenament o adscripció provisional per a exercir els llocs de treball oferits de les dues persones que hagen obtingut la qualificació més alta, proposta que s'ha d'elevar al lletrat major-secretari general, en virtut de l'Acord de la Mesa de les Corts Valencianes número 3.173/IX, de 12 de febrer de 2019 (BOCV número 344, de 15.02.2019), a l'efecte de formalitzar el nomenament interí o l'adscripció provisional per millora d'ocupació o en comissió de serveis, una vegada obtinguda l'autorització que corresponga de l'administració d'origen.  
L'acord de resolució del procés abreujat de caràcter públic proposarà al lletrat major-secretari general la data en què les persones nomenades o adscrites provisionalment començaran a exercir aquests llocs de treball.  
  
Setena. Protecció de dades de caràcter personal  
D'acord amb la legislació europea i espanyola en protecció de dades de caràcter personal, les Corts Valencianes, en qualitat de responsable, tracten les dades facilitades per les persones aspirants.  
Aquestes dades es tracten amb l'única finalitat de gestionar les sol·licituds i posteriorment participar en el procés selectiu organitzat per les Corts Valencianes. Així mateix, s'utilitzaran per a gestionar les llistes de selecció.  
El nom i els cognoms; quatre xifres numèriques aleatòries del document nacional d'identitat, el número d'identitat d'estranger, el passaport o un document equivalent; l'admissió o no a aquest procés de provisió; el motiu de l'exclusió; els resultats de les diferents fases del procés selectiu; la valoració dels mèrits; la puntuació final; l'ordre en el resultat, així com la inclusió en la llista d'espera resultant del procés selectiu es poden publicar en:  
- El tauler d'anuncis de les Corts Valencianes, segons estableix l'article 45.1.b de la Llei 39/2015, d'1 d'octubre, del procediment administratiu comú de les administracions públiques  
- El lloc web institucional, de conformitat amb el que s'estableix per la Llei 39/2015, d'1 d'octubre, del procediment administratiu comú de les administracions públiques  
- El Butlletí Oficial de les Corts Valencianes  
- El Diari Oficial de la Generalitat Valenciana  
La base legal per a tractar les dades de caràcter personal de les persones aspirants, amb les finalitats esmentades anteriorment, és la signatura de la sol·licitud d'admissió al procés de provisió i, amb això, l'acceptació de les bases de la convocatòria. Així mateix, les Corts Valencianes estan legitimades per a tractar les dades personals dels candidats sobre la base del compliment de les obligacions legals que regeixen els processos de selecció en el sector públic.  
Les dades de caràcter personal aportades per les persones aspirants es conserven, com a mínim, el temps necessari per a atendre possibles reclamacions i recursos del procés de provisió i, més enllà, durant el temps necessari per a complir les obligacions legals pertinents que se'n deriven. Aquestes no se cedeixen o comuniquen a tercers, excepte en els supòsits legalment previstos.  
Les persones aspirants als llocs de treball vacants 4210 i 4216, d'oficial de gestió parlamentària, adscrits respectivament al Departament d'Iniciatives Parlamentàries i al Departament de Comissions Parlamentàries, del Servei d'Afers Parlamentaris, poden exercitar els drets d'accés, rectificació, supressió i portabilitat de les dades, de limitació i oposició a tractar-les, així com a no ser objecte de decisions basades únicament en el tractament automatitzat de les seues dades, quan corresponguen. A aquest efecte, han de presentar un escrit en el Registre General de les Corts Valencianes (plaça de Sant Llorenç, número 4, 46062 València). En l'escrit han d'especificar quins d'aquests drets sol·liciten que se satisfacen i, alhora, han de mostrar o, en cas d'enviament postal, acompanyar fotocòpia del DNI o document identificatiu equivalent. Si actuen mitjançant representant, legal o voluntari, han d'aportar també el document que acredite la representació i el seu document identificatiu. Així mateix, si consideren vulnerat el dret a la protecció de dades personals, poden interposar una reclamació davant el delegat de protecció de dades de les Corts Valencianes wvlsgcccxdbgvoliktz@whlao.uy o, si escau, davant l'Agència Espanyola de Protecció de Dades www.aepd.es.  
  
Octava. Recursos  
Contra les actuacions de la comissió de valoració es pot interposar recurs davant la Mesa de les Corts Valencianes en el termini d'un mes comptador a partir de l'endemà de la publicació en el tauler d'anuncis o de la notificació, segons el que es preveu en l'article 54 de l'Estatut del personal de les Corts Valencianes (text consolidat publicat en el BOCV número 320, de 15.11.2018).  
  
Contra la resolució d'aprovació d'aquestes bases es pot interposar recurs davant la Mesa de les Corts Valencianes, en el termini d'un mes comptador a partir de l'endemà de la publicació oficial, segons el que es preveu en l'article 54 de l'Estatut del personal de les Corts Valencianes (text consolidat publicat en el BOCV número 320, de 15.11.2018).  
  
Annex  
Sol·licitud per a participar en la convocatòria del procés abreujat de caràcter públic obert a funcionaris i funcionàries de carrera al servei de les administracions públiques per a la provisió temporal dels llocs de treball vacants 4210 i 4216, d'oficial de gestió parlamentària, adscrits respectivament al Departament d'Iniciatives Parlamentàries i al Departament de Comissions Parlamentàries, del Servei d'Afers Parlamentaris (convocatòria d'1.07.2022)  
  
COGNOMS I NOM:  
DNI:  
ADREÇA:  
TELÈFON:  
CORREU ELECTRÒNIC:  
  
ADMINISTRACIÓ D'ORIGEN  
ADMINISTRACIÓ:  
LLOC DE TREBALL:  
  
DOCUMENTACIÓ QUE S'ADJUNTA:  
 Certificat de la condició de funcionari o funcionària de carrera  
 Fotocòpia compulsada de la titulació exigida com a requisit del procediment  
  
La persona que subscriu sol·licita participar en la convocatòria del procés abreujat de caràcter públic obert a funcionaris i funcionàries de carrera al servei de les administracions públiques per a la provisió temporal dels llocs de treball vacants 4210 i 4216, d'oficial de gestió parlamentària, adscrits respectivament al Departament d'Iniciatives Parlamentàries i al Departament de Comissions Parlamentàries, del Servei d'Afers Parlamentaris de les Corts Valencianes, i declara que compleix tots els requisits establits en les bases de la convocatòria.  
  
  
\_\_\_\_\_\_\_\_\_\_\_\_\_\_\_\_\_, \_\_\_\_\_ de \_\_\_\_\_\_\_\_\_\_\_\_\_\_\_\_\_\_\_\_\_\_ de 2022  
  
La persona sol·licitant  
  
  
Signatura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
  
AL LLETRAT MAJOR-SECRETARI GENERAL  
De conformitat amb el que es disposa en la legislació sobre protecció de dades de caràcter personal, el responsable del tractament de les vostres dades són les Corts Valencianes. Les dades es tracten amb la finalitat de gestionar el procediment de provisió temporal dels llocs de treball números 4210 i 4216, d'oficial de gestió parlamentària, adscrits al Servei d'Afers Parlamentaris de les Corts Valencianes, així com per a l'exercici de les funcions pròpies en l'àmbit de les seues competències. La legitimació per a l'ús de les vostres dades està basada en l'exercici de poders públics atorgats a aquesta entitat i el consentiment de la persona interessada. Se cedeix informació a altres administracions públiques o en cas d'obligació legal. Els resultats es publiquen si així es considera. Les dades es conserven en l'arxiu de la institució durant els terminis definits en la normativa pròpia de gestió documental. Les persones interessades poden exercitar els seus drets d'accés, rectificació, supressió, oblit i limitació del tractament, mitjançant una instància presentada davant el Registre General de les Corts Valencianes. Així mateix, en cas de considerar vulnerat el vostre dret a la protecció de dades personals, podeu interposar una reclamació davant el nostre delegat de protecció de dades zzgfwzttlngknittkuw@zlubx.ag o, si escau, davant l'Agència Espanyola de Protecció de Dades www.agpd.es.